**Javni poziv za podnošenje predloga projekata za uvođenje i razvoj geografskih informacionih sistema**

**CFP08- 2018**

**Pitanja i odgovori**

1. **P:** Da li se pod “Izradom specijalizovanih aplikacija” podrazumeva i izrada plug-in(ova) za komercijalna rešenja?

**O:** Da.

1. **P:** Za prevlačenje podataka u planove je neophodan softver. Kada se kaže “Aplikacija” da li se pri tom misli na specijalizovani program u koji se unose podaci koji se automatski prenose u GIS?

**O:** Specijalizovana aplikacija se odnosi na razvoj specifičnog modula ili seta podataka koje se odnose na određenu temu (npr. javna rasveta, industrijske zone, turizam, …)

1. **P:** Da li GIS administrator može biti angažovan Ugovorom o delu (na određeno ili neodređeno vreme)?

**O:** Da. GIS administrator može biti plaćen na osnovu takvog ugovora u slučaju da lokalna samouprava nema stalno zaposlenog administratora.pri čemu treba obratiti pažnju kako se takvo rešenje odražava na operativni kapacitet idruge kriterijume iz poziva.

1. **P:** Da li će program dati preporuke za IT opremu koja će biti predmet nabavke tokom sprovođenja projekta?

O: Ne. Program će tokom implementacije davati samo savete za unapređenje specifikacija u sklopu dokumentacije za javne nabavke, i to u delu tehničkih karakteristika.

1. **P:** Da li se učešće lokalne samouprave računa sa PDV-om ili bez?

**O:** Učešće lokalne samouprave se računa sa PDV-om.

1. **P:** Da li je dozvoljeno budžetirati ljudske resurse?

**O:** Ako su članovi tima iz reda zaposlenih u službama lokalne samouprave njihove plate nisu opravdani troškovi. Ako su zaposleni za potrebe projekta po posebnim ugovorima, onda se troškovi takvog člana tima smatraju opravdanim.

1. **P:** Da li je moguće angažovati lica - pružaoce usluga?

**O:** Da.

1. **P:** Da li samostalne aplikacije u zajedničkim predlozima projekata mogu da budu istog tipa (da se bave istom temom)?

**O:** Da, ali se u tom slučaju umanjuje efekat saradnje i mogućnost dobijanja bodova na kreiranje dodatnih vrednosti projekta.

1. **P:** Da li za bazu podataka koristiti komercijalni ili open source softver?

**O:** Open source je obavezan samo u slučaju softvera za GIS.

1. **P:** Ako se vrši migracija podataka iz jedne baze u drugu, da li ta aktivnost može da bude plaćena iz projekta?

**O:** Može ako je sastavni deo usluge postavljanja GIS baze.

1. **P:** Da li se pod izrazom “operativni kapacitet” misli na Gradsku Upravu?

**O:** Da, ali se u određenim slučajevima može prihvatiti i institucija lokalne samouprave, kojoj je poveren posao administriranja GIS-a.

1. **P:** Da li Grant Menadžer mora da bude zaposlen u Gradskoj Upravi?

**O:** Grant menadžer može biti zaposlen i u javnom preduzeću koja je deo lokalne samouprave.

1. **P:** Da li oprema mora da ima potvrdu o poreklu?

**O:** Ne.

1. **P:** Da li je potrebno budžetirati orto-foto snimke?

**O:** S obzirom da se projekti realizuju u okviru projekta koji finansira Evropska unija, moguće je na osnovu Ugovora o grantu zahtevati ustupanje orto-foto snimaka za potrebe razvoja GIS-a. Uslugu pribavljanja novih ortofoto snimaka za određeno područje od interesa za lokalnu samoupravu je moguće budžetirati uz odgovarajuće obrazloženje.

1. **P:** Da li se zahteva revizija projekta kroz ovlašćenu revozorsku kuću nakon implementacije?

**O:** Ne.

1. **P:** Da li GIS administrator treba da se bavi isključivo GIS-om?

**O:** Ne.

1. **P:** Da li je moguće budžetirati nepredviđene troškove (Contingency)?

**O:** Ne.

1. **P:** Ko je vlasnik GIS sistema? Ko može da ima pristup GIS-u?

**O:** Vlasnik GIS-a je lokalna samouprava, a pristup mogu imati institucije – članice GIS-a I širi krug korisnika za limitirani set podataka.

1. **P:** Da li se uz ortofoto od RGZ-a dobiju i parcele?

**O:** Proveriti sa lokalnom službom za katastar nepokretnosti.

1. **P:** Da li se mogu vršiti komercijalne usluge novokupljenom opremom i softverom iz projekta trećem licu?

**O:** Moguće je ako se oprema poveri javnom preduzeću.

1. **P:** Da li se u projektu mogu koristiti ranije donirana ili kupljena oprema, softver, koja mogu biti korisna u realizaciji projekta?

**O:** Da.

1. **P:** Da li je izgradnja optičkog pristupa internetu oprema ili usluga?

**O:** Oprema.

1. **P:** Ako se projekat planira kao međuopštinski, ko podnosi izjavu o obezbeđenju sopstvenih sredstava? Vodeći aplikant ili oba aplikanta?

**O:** Izjavu podnosi samo vodeći aplikant.

1. **P:** Da li se u projektu mogu predvideti sredstva za stručne obuke - kurseve, na primer za digitalizaciju karata, korišćenje CAD alata za pripremu podataka za GIS i slično?

**O:** Da.

1. **P:** Da li je moguće koristiti postojeći komercijalni softver u projektu?

**O:** Da.

1. **P:** Da li je potrebno formiranje radne grupe u slučaju partnerstva?

**O:** U slučaju da je predviđeno da partner/i samostalno razvijaju GIS, neophodno je i da partner/I formiraju radnu grupu ili tim.

1. **P:** Da li je moguće nabaviti u projektu licence za baze podataka?

**O:** Da.

1. **P:** Da li je moguće angažovanje konsultanata?

**O:** Da.

1. **P:** Da li je potrebno navesti u aplikaciji ako smo dobili sredstva u okviru Exchange 5 programa?

**O.** Da.

1. **P:** Da li je dozvoljeno da se u aplikaciji navedu konkretni proizvodjači?

**O:** Ne.

1. **P:** Sta se dešava kada lokalna samouprava već ima softver koji nije open source i da li je moguće sve integrisati

**O:** Lokalna samouprava treba da koristi i postojeći softver tokom projekta. Moguće je integrisati različita softverska rešenja.

1. **P:** Da li je dozvoljeno dosnimavanje instalacija koje su delimično snimljene kroz drugi tekući projekat (npr. EXCHANGE 5)?

**O:** Da. U tom slučaju treba obrazložiti koji delovi se snimaju u svakom projektu posebno.

1. **P:** Da li je obavezno formiranje radne grupe za GIS u toku projekta?

**O:** Da. Potrebno je proceniti kakav model radnog tela je odgovarajući za lokalnu samoupravu, u smislu veličine i sastava radne grupe i naći najoptimalnije rešenje. To može biti i manji tim sastavljen od ključnih institucija lokalne samouprave ili od predstavnika svih institucija-članica GIS-a, ali mora biti formalno imenovan od gradonačelnika/predsednika opštine.

1. **P:** Da li u okviru javnog poziva mogu da konkurišu samo lokalne samouprave?

**O:** Da.

1. **P:** Ukoliko lokalne samouprave nastupaju u partnerstvu, koliko je finansijsko učešće za pojedinačne lokalne samouprave?

**O:** Učešće je stvar dogovora partnerskih lokalnih samouprava, ali u ukupnom zbiru mora da bude najmanje minimalnih 15% obaveznog učešća.

1. **P:** Ako tokom implementacije dodje do neplaniranih problema, da li se odobrava produženje od dodatnih 3 meseca, iako je projekat bio planiran na maksimalnih 18 meseci?

**O:** Odluka o odobrenju produženja trajanja projekta zavisi od okolnosti i opravdanosti zahteva.

1. **P:** Ako postoje stare odluke i ostali elementi koji se odnose na obavezni institucionalni okvir , da li ih je potrebno dostaviti uz aplikacioni formular?

**O:** Da. U tom slučaju se aktivnosti koje se odnose na konkretne stavke ne navode u projektu.

1. **P:** Da li Protokol o razmeni informacija može da se potpiše na početku realizacije projekta ako znamo koje informacije imamo ili želimo da pribavimo?

**O:** Da.

1. **P:** Da li se korišćenje podataka od Republičkog geodetskog zavoda plaća ili je besplatno?

**O:** Proveriti sa lokalnom službom za katastar nepokretnosti o uslovima korišćenja specifičnih setova podataka.

1. **P:** Da li je u budžetu projekta obavezno planiranje sredstva za promotivne aktivnosti – vidljivost projekta?

**O:** Nije obavezno, ali je poželjno. Vidljivost projekta je drugi aspekt i podrazumeva poštovanje smernica za vidljivost donatora i programa u toku implementacije.

1. **P:** Da li se Javne nabavke sprovode po zakonu Republike Srbije?

**O:** Da.

1. **P:** U kojoj se valuti prenose donatorska sredstva, tj da li je potrebno otvoriti devizni ili dinarski račun?

**O:** Sredstva se prenose u dinarima po kursu Ujedinjenih nacija za tekući mesec na dinarski račun.

1. **P:** Da li se uz aplikacioni formular dostavlja CV za eksternog člana tima i da li u timu može biti zastupljeno više članova iz javnog preduzeća?

**O:** Nije potrebno dostaviti CV za eksternog člana tima, a moguće je da bude više članova iz javnog preduzeća u timu.

1. **P:** Da li i postojeća rešenja GISa moraju da budu open source?

**O:** Ne.

1. **P:** Da li lokalna samouprava može da sklapa više partnerstava i da li u nekim projektnim prijavama može da bude vodeći aplikant, a u nekim partner.

**O:** Ne. Lokalna samouprava može biti ili vodeći aplikant ili partner na samo jednom projektu.